laion/Wikipedia-Exotic huggingface dataset:
Tarjei Vesaas

Tarjei Vesaas (20. august 1897 Vinje – 15. märts 1970 Oslo) oli Norra kirjanik. Hakanud loovkirjutama 1923. aastal, saavutas ta suurema edu sümbolistlike romaanidega "Det store spelet" ("Suur mäng"; 1934) ja "Kvinner ropar heim" (1935). Tema poliitilist ja sotsiaalset ärkamist märgib teos "Kimen" ("Seeme"; 1940). 1964. aastal sai ta Põhjamaade Nõukogu kirjandusauhinna 1963. aastal ilmunud romaani "Is-slottet" ("Jääloss") eest. "Menneskebonn", 1923 "Sendeman Huskuld", 1924 "Guds Bustader", 1925 "Grindegard: Morgonen", 1925 "Grindekveld; Eller, den gode engelen", 1926 "Dei svarte hestane", 1928 "Klokka i haugen", 1929 "Fars reise", 1930 "Sigrid Stallbrok", 1931 "Dei Ukjende Mennene", 1932 "Sandeltret", 1933 "Ultimatum", 1934 "Det store Spelet" ("Suur mäng"), 1934 "Kvinnor ropar heim", 1935 "Leiret og hulet", 1936 "Hjarta høyrer sine heimlandsronar", 1938 "Kimen", 1940 "Huset i mørkret" ("Maja pimedas"), 1945) "Vindane" ("Tuuled"), (1952, eesti keeles osaliselt raamatus "Imelik tunne" 1961) "Fuglane" (1957) "Is-slottet" ("Jääloss"), (1963, eesti keeles 1966, 1979 Henrik Sepamaa tõlkes)
Livoneesid

Livoneesid on Venemaa keisririigi hõbemündid, mida vermiti 1756. ja 1757. aastal Eesti- ja Liivimaal kasutamiseks. Mündid on saanud nime neil oleva ladinakeelse legendi Moneta Livon et Estland või Moneta Livoesthonica järgi. Ehkki Balti provintsid olid 1710. aastal Põhjasõjaga läinud Venemaa võimu alla, jäid seal endiselt käibele Rootsi, Poola, Preisi jne mündid. Et seda olukorda muuta, andis keisrinna Jelizaveta Petrovna välja ukaasi vermida taalrisüsteemis, kuid vene vääringus mündid Eesti- ja Liivimaal kasutamiseks. Münte vermitigi aastatel 1756 ja 1757 nimiväärtusega 96, 48, 24, 4 ja 2 kopikat, kuid hiljem selgus, et müntide kaalu määramisel oli tehtud arvutusviga ning 96-kopikaline oli tegelikult väärt 109,09 kopikat. Kuna sellised mündid olid riigikassale kahjulikud, kõrvaldati need käibelt. Eesti raha
Üheksakümne kuue kopikane livonees

96-kopikane on suurima nimiväärtusega livonees, mida vermiti. Livoneese vermiti keisrinna Jelizaveta Petrovna käsul Eesti- ja Liivimaal kasutamiseks. Tegemist on taalrisüsteemis, kuid vene vääringus müntidega, mis pidid aitama nendel aladel Vene raha kasutusele võtta. Hiljem aga selgus, et müntide massi määramisel oli tehtud arvutusviga ning 96-kopikaline oli tegelikult väärt 109,09 kopikat. Kuna sellised mündid olid riigikassale kahjulikud, kõrvaldati need käibelt. Münt kaalub 26,38 grammi ning selle serv on ornamenteeritud. Mündi esiküljel on keisrinna Jelizaveta Petrovna büst ning legend ELISABETHA • I • D • G • IMP • TOT •ROSS. Mündi tagaküljel on kahe peaga kotkas ovaalse Riia ja Tallinna vapikilbiga, selle all nimiväärtust tähistav arv 96 ja vermimise aasta ning legend Moneta Livon et Estland või Moneta Livoesthonica. Münte vermiti aastatel 1756 ja 1757, kusjuures 1756. aasta münte on kahesuguse tagaküljel oleva legendiga: Moneta Livon et Estland ja Moneta Livoesthonica. Rubla Eesti raha
Timo Hildebrand

Timo Hildebrand (sündinud 5. aprillil 1979 Wormsis) on endine saksa jalgpallur, väravavaht. Saksamaa jalgpallikoondises mängis ta aastatel 2004–2007 seitse korda. Hildebrand debüteeris koondises 28. aprillil 2004, kui mängiti Bukarestis Rumeeniaga ja kaotati 1:5. FV 1911 Hofheim/Ried (1984–1994) VfB Stuttgart (1994–2007) Valencia FC (2007–2008) Hoffenheim (2008–2010) Lissaboni Sporting (2010–2011) Schalke 04 (2011–2014) Eintracht Frankfurt (2014–2015) Timo Hildebrand on 186 cm pikk. VfB Stuttgart Bundesliga: 2006–07 DFB-Pokali teine koht: 2006–07 Valencia CF Copa del Rey: 2007–08  Timo Hildebrand – pildid, videod ja helifailid Wikimedia Commonsis
Giovannino Guareschi

Giovannino Guareschi (1. mai 1908 – 22. juuli 1968) oli itaalia kirjanik, ajakirjanik ja karikaturist. Tema loodud kirjanduslikest kujudest on tuntuimad külapreester don Camillo ja kommunistist külavanem Peppone. Guareschi sündis Parma lähedal keskklassi peres. Ülikooliõpinguid lõpetamata asus ta tööle kohalikus ajalehes, hiljem tegi kaastööd satiiriajakirjadele. Mobiliseeriti teise maailmasõja ajal Itaalia vägedesse ning viibis pärast 1943. aasta vaherahu kolm aastat Poolas vangilaagris. Ajakirjanikuna kritiseeris nii kommuniste kui ka hiljem kristlikke demokraate, võimudega vastuollu läinuna pidi mõnda aega laimusüüdistusega vanglakaristust kandma. Eesti keeles on ilmunud kirjastuselt EMP Stockholm 1957. aastal J. Säki tõlkes "Don Camillo väike maailm" ("Mondo piccolo - don Camillo").
Kogutud teosed 1987–2002

"Kogutud teosed 1987–2002" on Eesti rokkansambli Ultima Thule muusikakogumik, mis ilmus 2002. aastal plaadifirma Elwood Muusik kaudu. Kogumik koosneb kahest CD-st, kummalgi 19 lugu, ja voldikust. Ilmarine ja Dvigatel (V. Kobrin / V. Kangur) 3:30 Dilemma kumma (Ultima Thule / V. Kangur) 3:36 Tuvi jäljed (V. Kobrin, R. Sibul / O. Arder) 3:28 Hallaöö (R. Sibul / O. Arder) 4:02 Laul kadunud kodust (J. Cliff / J. Sang) 4:53 Kuutõbiste tants (J. Ahelik, R. Sibul / P. Ilmet) 3:41 Kolm paksu sakslast (R. Sibul / V. Kangur) 4:11 Sinimandria (Albert Le Coq'ile mõeldes) (R. Vaigla / V. Kangur) 3:44 Muuseas (R. Sibul / V. Kangur) 3:56 Tung ja torm (R. Sibul / H. Volmer) 5:44 Aed (R. Sibul / V. Koržets) 5:52 Arusaamatus (R. Sibul / V. Kangur) 3:17 Kakskeelne (R. Sibul / V. Kangur) 3:09 Liivimaa pastoraal (R. Sibul / V. Kangur) 3:10 Eesti asi (R. Vaigla, R. Sibul / V. Kangur) 2:59 Muld (R. Sibul / P. Ilmet) 3:58 Vader Rein (R. Sibul / O. Arder) 3:15 Tuulemeelne (R. Sibul / P. Ilmet) 4:55 Vägev vähk (R. Sibul / P. Ilmet) 4:35 Turbatuli (R. Sibul / P. Ilmet) 3:42 Ilmtingimata (R. Sibul / V. Kangur) 4:09 Libalind (R. Sibul / V. Kangur) 3:34 Lennelda priiks (V. Kobrin, R. Sibul / O. Arder) 4:45 Parasiidi paradiis (R. Sibul / V. Kangur) 3:46 Roosa toss (R. Sibul / P. Ilmet) 4:20 Haiguslugu (R. Sibul / V. Kangur) 3:45 Polaarpäev (R. Sibul / O. Arder) 4:28 Öine (R. Sibul / P. Ilmet) 5:30 Tupikjaam (R. Sibul / P. Ilmet) 4:25 Kassitapp (V. Kobrin, R. Sibul / O. Arder) 3:25 Seep see on (R. Sibul / H. Volmer) 2:57 Tagutulevik (R. Sibul / O. Arder) 3:27 Inimene pole kala (T. Raadik / V. Kangur) 4:32 Väikse Peetri tänulaul (R. Sibul / H. Volmer) 4:17 Suusalugu (Hawkins, Lewis, Broadwater / H. Volmer) 3:23 Videvik (R. Sibul / V. Koržets) 6:33 Laulev jõgi (R. Sibul / O. Arder) 5:38 Mandolin, gitara i bas (K. Vilpuu) 1:32 Voldikus on bändi foto aastast 1987 ning liikmete (Tõnis Mägi, Riho Sibul, Slavka Kobrin, Silvi Vrait, Aare Põder, Raul Vaigla, Peeter Jõgioja, Jaak Ahelik, Kalle Vilpuu ja Toomas Rull) fotod (kõik mustvalged). Viimastel lehtedel on nimekiri sellest, kes mis loos mis pilli mängib. Kujundanud Mari Kaljuste. Ultima Thule "Kogutud teosed 1987–2002" andmebaasis MusicBrainz (inglise keeles)
Leena (täpsustus)

Leena on mitmetähenduslik sõna: Leena on jõgi Venemaal. Leena on naisenimi. "Leena" on Soome romantiline komöödiafilm 1954. aastast. Leena ja Leena La Bianca olid pornotäht Kathleen Mazzotta lavanimed. Temast on ka 1992. aastal valminud film "Leena".
Irrawaddy

Irrawaddy (birma ဧရာဝတီမ္ရစ္‌ (Eyawadi Myit; kohalikus transkriptsioonis ka Ayeyarwady) on jõgi Kagu-Aasias Myanmaris. Ta saab alguse Katšini osariigis kohas, kus ühinevad Mali Hka ja Nmai Hka, ja suubub Andamani merre, moodustades suure delta. Irrawaddy on Myanmari pikim jõgi, selle pikkus on 2170 km. Jõgikonna pindala on 411 000 km². Irrawaddy voolab läbi riigi suunaga põhjast lõuna poole. Ülemjooksul voolavad Irrawaddy ja tema lisajõed kitsastes kanjonites läbi džunglite. Jõe järgi on nime saanud Ayeyarwady piirkond. Hsinbyume-Pagood Irrawaddy kaldal Mingun Pahtodawgyi stuupa taustal 2003. aastal Lõpetamata budistliku Mingun Pahtodawgyi stuupa varemed Irrawaddy kaldal 2005. aastal Irrawaddy kaldal istuv poiss Ava sild – 1998. aastani ainus sild üle Irrawaddy
Leena (1954)

"Leena" on Soome romantiline komöödiafilm 1954. aastast.
Andreas Hinkel

Andreas Benjamin Hinkel (sündinud 26. märtsil 1982) on Saksamaa jalgpallikoondise endine kaitsja. Saksamaa rahvuskoondises tegi Hinkel debüüdi 30. aprillil 2003, kui Bremenis mängiti Serbia ja Montenegroga ning võideti 1:0. Koondises mängis ta aastatel 2003–2009 kokku 21 korda. VfB Stuttgart Sevilla FC Celtic FC SC Freiburg Andreas Hinkel on 182 cm pikk ja kaalub 76 kg.
Vaimse tervise päev 2006

Vaimse tervise päev 2006 oli avalik meditsiiniteemaline teabepäev, mille deviisiks oli "Teadlikkuse tõus – riski vähenemine: psüühilised haigused ja enesetapp". Ürituse organiseeris ülemaailmne vaimse tervise päeva raames Ülemaailmne vaimse tervise föderatsioon. Vaimse tervise probleemidega inimeste kunstitööde näitus "Rohkem arvamusi, vähem eelarvamusi" galeriis Aatrium. Vaimse tervise ja suitsiidide teemaline tasuta filmiprogramm Tallinna Kinomajas Lahtiste uste päev Kaksikdiagnoosiga Klientide Päevakeskuses Lahtiste uste päev Merimetsa Tugikeskuses Lahtiste uste päev Tallinna Vaimse Tervise Keskuses – toimus avatud loeng teemal "Kuidas märgata vaimse tervise probleeme". Loengu viis läbi dr. Liis Haavistu Tartu Vaimse Tervise Hooldekeskuse üritused: Tartu Vaimse Tervise Hooldekeskuse klientidele viidi läbi traditsiooniline Jänese matkarajal. Tartu Vaimse Tervise Hooldekeskuse Päevakeskuses toimus loovtund, kus teemaga seonduv joonistati ühiselt suurele paberile. Linnakodanikele toimus Tartu Raekoja platsil keskpäevane vaimse tervise teadvustamise kampaania. Selleks, et inimesed mõtleksid hetkeks vaimsele tervisele, arutleti järgmiste küsimuste üle: Mis on vaimne tervis? Mis soodustab vaimset tervist? Mis häirib vaimset tervist? "Building Awareness - Reducing Risks:Mental Illness and Suicide" (PDF) (inglise). Ülemaailmne Vaimse Tervise Föderatsioon. Originaali (pdf) arhiivikoopia seisuga 8.09.2008. Vaadatud 06.10.2008.
Ayeyarwady

Ayeyarwady nime all võidakse mõista: Irrawaddy jõge Birmas Irrawaddy jõe suudmealal asuvat Birma 1. järgu haldusüksust – Ayeyarwady piirkonda
Jeremy Enigk

Jeremy Enigk (sündinud 16. juulil 1974) on USA muusik. Enigk sai tuntuks emorokki viljelevas ansamblis Sunny Day Real Estate, mis aastatel 1993–2000 andis välja viis albumit. Enigk oli ansamblis laulja, kitarrist ja laulusõnade kirjutaja (sõnu kirjutasid ka teised liikmed). Bänd läks lõplikult laiali aastal 2001 (varem oli bänd lahus aastatel 1995–1997). Pärast Sunny Day Real Estate'i laialiminekut asutasid Enigk, Nate Mendel ja William Goldsmith uue bändi (ka Mendel ja Goldsmith olid Sunny Day Real Estate'is). Ka The Fire Theftis mängib Enigk kitarri, laulab ja loob lauludele sõnu. Seni ainuke album, "The Fire Theft", anti välja 2003. aastal. Kui Sunny Day Real Estate oli esimest korda laiali läinud (1995–1997), andis Enigk 1996. aastal välja oma esimese sooloalbumi "The Return Of The Frog Queen". 2006. aastal andis Enigk oma plaadifirmas Lewis Hollow Records välja albumi "World Waits". Need albumid liigitatakse enamasti muusikastiililt indie rock'i ja barokkpopi hulka. Sunny Day Real Estate'i, ja eriti Jeremy Enigki, peetakse tänapäeva emomuusika eelkäijateks. Enigki pingutatud ja isegi kriiskav hääl on see, mille moodi üritab enamik tänapäeva emobändide vokaliste laulda. "Return Of The Frog Queen" "World Waits" Poor Old Lu – "Answering Machine Message" albumil "Sin" (1994) Poor Old Lu – "Digging Deep" albumil "Straight Six" EP (1995) Bare Minimum – "Luchuck" albumil "Can't Cure The Nailbiters" (1998) Poor Old Lu – "Digging Deep" albumil "In Their Final Performance" (1998) Thirty Ought Six – "Tourmaline" albumil "Hag Seed" (1995) mewithoutYou – "Sun & the Moon" ja "A Glass Can Only Spill What It Contains albumil "Brother, Sister" (2006) Sea.Mine – "Me & My William" albumil "Does Anyone Else Miss The Cold War?" (2006) The Almost – "Dirty And Left Out" albumil "Southern Weather" (2007) Koduleht
Heavy metal'i ansamblite loend

Siin on loetletud heavy metal'it viljelevaid ansambleid. Siin on loetletud ansambleid, mis rajati ja mängisid olulist osa hard rocki ja heavy metali liikumises 1960.–1980. aastatel. Alice Cooper Avgust Babymetal Black Sabbath Black Widow Battleaxe Blue Cheer Blue Öyster Cult Budgie Buffalo Cactus Cream Deep Purple Dust Flower Travellin' Band Glacier Guns N' Roses Heavy Load Hawkwind Iron Butterfly Judas Priest Jeff Beck Motörhead MC5 Mountain Pentagram Rainbow Rush Sir Lord Baltimore Skid Row Steppenwolf The Stooges Thin Lizzy Tin Sontsja Twisted Sister UFO Uriah Heep Van Halen Vanilla Fudge Warlock W.A.S.P. Whitesnake Heavy metal'i alamžanrite piirid ja ka žanrid ise on vaieldavad ning hägused, ühte ansamblit võib sageli lugeda ka mitmesse alamžanrisse kuuluvaks. Alternative metal'i ansamblite loend Näited: Deftones, Flyleaf, System of a Down Black metal'i ansamblite loend Näited: 1349, Loits, Mayhem Death metal'i ansamblite loend Näited: Cannibal Corpse, Kataklysm, Morbid Angel Doom metal'i ansamblite loend Näited: Candlemass, Cathedral, Electric Wizard, Reverend Bizarre, Saint Vitus, Taak Folk metal'i ansamblite loend Näited: Ensiferum, Finntroll, Metsatöll, Moonsorrow, Skyforger Glam metal'i ansamblite loend Näited: Bon Jovi, Mötley Crüe, Ratt, W.A.S.P. Gothic metal'i ansamblite loend Näited: Lacuna Coil, Sirenia, Trail of Tears Grindcore'i ansamblite loend Näited: Carcass, Napalm Death, Terrorizer Groove metal'i ansambleid: Fear Factory, Machine Head, Pantera Industrial metal'i ansamblite loend Näited: Ministry, OOMPH!, Rammstein Kristliku metali ansamblite loend Näited: Saviour Machine, Stryper, Whitecross Metalcore'i ansamblite loend Näited: Fear Before the March of Flames, Killswitch Engage, Unearth Nu metal'i ansamblite loend Näited: Korn, Limp Bizkit, Linkin Park, Slipknot NWOBHM'i ansamblite loend Näited: Def Leppard, Iron Maiden, Saxon Power metal'i ansamblite loend Näited: Blind Guardian, Grave Digger, Hammerfall, Helloween, Manowar, Running Wild, Sabaton Progressive metal'i ansamblite loend Näited: Dream Theater, Fates Warning, Mastodon (ansambel), Queensryche Symphonic metal'i ansamblite loend Näited: Emperor, Nightwish, Rhapsody of Fire, Within Temptation Thrash metal'i ansamblite loend Näited: Anthrax, Exodus, Kreator, Megadeth, Metallica, Sepultura, Slayer, Testament
Arne Friedrich

Arne Friedrich (sündinud 29. mail 1979 Bad Oeynhausenis) on endine Saksamaa jalgpallur, kaitsja. Kuni 2012. aastani mängis mitmes Saksamaa klubis. 2012. aasta märtsis sõlmis lepingu MLS klubiga Chicago Fire. Debüüdi uues klubis tegi 16. aprillil 2012 kohtumises Houston Dynamo vastu. Esimese värava lõi 12. augustil 2012 mängus Philadelphia Unioni vasu. Friedrich debüteeris Saksamaa rahvuskoondises 21. augustil 2002, kui Sofias mängiti Bulgaariaga 2:2 viiki. Ta esindas Saksamaad kokku 82 mängus ning lõi ühe värava. "Fire acquire German World Cup veteran Arne Friedrich Chicago Fire Communications" (inglise keeles). 7. märts 2012. Vaadatud 25. november 2012.{{netiviide}}: CS1 hooldus: tundmatu keel (link) "Recap: Rolfe, Friedrich power Fire to 3-1 win over Philly" (inglise keeles). 12. august 2012. Originaali arhiivikoopia seisuga 17. august 2012. Vaadatud 25. novembril 2012.{{netiviide}}: CS1 hooldus: tundmatu keel (link)
Christian Wörns

Christian Werner Wörns (sündinud 10. mail 1972 Mannheimis) on saksa endine jalgpallur, Saksamaa jalgpallikoondise kaitsja. Kui Wörns aastal 1984 klubisse Waldhof Mannheim üle läks, tegi ta seal kõigi aegade nooruselt neljandana (17 aastat 3 kuud 30 päeva) debüüdi Saksamaa kõrgeimas liigas. Wörnsi suurimad saavutused on Saksamaa meister 2002 Borussia Dortmundiga ja DFB-Pokali võit 1993 Bayer Leverkuseniga. Christian Wörns on Saksamaa rahvuskoondises mänginud 65 korda (seisuga 23. august 2005). Debüüdi tegi ta juba 22. aprillil 1992 Prahas, kui Tšehhoslovakkiaga mängiti 1:1 viiki. Ta mängis ka 1998. aasta jalgpalli maailmameistrivõistlustel Prantsusmaal, 2000. aasta Euroopa jalgpallimeistrivõistlustel Hollandis ja 2004. aasta Euroopa jalgpallimeistrivõistlustel Portugalis. Seitse korda on ta olnud koondise kapten. Christian Wörns on 185 cm pikk. Leverkusen who's who
Świętoszów

Świętoszów on küla Alam-Sileesias Edela-Poolas. Enne 1945. aastat kutsuti küla Neuhammeriks. Küla asub 16 km Żagańist lõunas. Geograafilised koordinaadid on 51°28' N, 15° 24' E. Hilis- 19. sajandil lõi Saksa armee sinna väga suure õppelaagri. Esimeses maailmasõjas oli see vene sõjavangilaager. Teises maailmasõjas ehitati sinna teine sõjavangilaager Stalag VIII-E, poola ja prantsuse vangidele. 1942. aastal asendati nad nõukogude vangidega. Vähemalt 50 000 nõukogude vangi suri selles vangilaagris. Tänapäeval on seal Poola armee baas.
Jens Nowotny

Jens Daniel Nowotny (sündinud 11. jaanuaril 1974 Malschis) on endine saksa jalgpallur, kaitsja. Saksamaa rahvuskoondises mängis ta esimest korda 30. aprillil 1997, kui Bremenis alistati Ukraina tulemusega 2:0. Rahvuskoondises mängis ta 2007. aastani 48 mängu ja lõi ühe värava. SV Spielberg (1979–1985) SG Friedrichsthal (1985–1990) Karlsruher SC (1990–1996) Bayer 04 Leverkusen (1996) Dinamo Zagreb (2006–2007) Jens Nowotny on 187 cm pikk ja kaalub 87 kg. Leverkusen who's who
Mottama laht

Mottama laht on Andamani mere laht Kagu-Aasias. Lahte suubub Salweeni jõgi, mille suudmes jõe paremal kaldal asub Myanmari Mottama linn.
SSE2

SSE2 (Streaming Single Instruction, Multiple Data Extensions 2) on IA-32 SIMD käsustik. SSE2 võttis esmakordselt kasutusele Intel oma Pentium 4 protsessoris aastal 2001. See on varasema SSE-käsustiku laiendus, mis on mõeldud täielikult välja tõrjuma MMX-käsustikku. SSE2-ga lisati SSE-le 144 uut käsku. Käsustiku toe lisas ka konkurent AMD protsessoritele vahemikus Opteron ja Athlon 64. SSE2 laiendab MMX-käskude kasutamise asemel võimaluse XMM-registritega töötamiseks. See võimaldab programmeerijal jätta kasutamata 64-bitised MMX-registrid, mis on tegelikult IA-32 ujukomaarvutusteks mõeldud registrid. AMD SSE2 versioonis AMD64 (x86-64) platvormil on lisaks veel 8 registrit, mis koguarvuks annab 16 (XMM0 kuni XMM15). Need registrid on näha ainult siis, kui protsessor töötab 64-bitises režiimis. Intel lisas sama võimaluse oma protsessori x86-64 arhitektuuri aastal 2004. AMD K8-põhised protsessorid (Athlon 64, Sempron, Turion 64 jne) Inteli NetBursti-põhised protsessorid (Pentium 4, Xeon, Celeron jne) Inteli Pentium M ja Celeron M Inteli Core-põhised protsessorid (Core Duo, Core Solo jne) Inteli Core 2 põhised protsessorid (Core 2 Duo, Core 2 Quad jne) Transmeta Efficeon Via VIA C7 AMD protsessorid enne Athlon 64, sealhulgas Socket A põhised Sempron-protsessorid Inteli protsessorid enne Pentium 4 Via VIA C3 Transmeta Crusoe SSE SSE3 SSSE3 SSE4 3DNow! Professional
Taavi Peterson

Taavi Peterson (sündinud 26. juulil 1987 Tartus) on eesti laulja. Peterson oli TV3 telesaate "Eesti otsib superstaari" finalist. Ta on lõpetanud muusikakallakuga Tartu Karlova Gümnaasiumi ja käinud mitu aastat kooris laulmas. Seejärel õppis ta Heino Elleri nimelises Tartu muusikakoolis ooperilaulu (ei lõpetanud). Ta esines 2007. aastal Rein Rannapi suvetuuril "Klaver tuleb külla 10". Ta esitas "Eurolaulul 2008" Rein Rannapi ja Karl-Martin Sinijärve laulu "Question Man". Kooriga HaleBopp Singers osales ta 2008. aastal ETV saatesarjas "Laululahing", kus jõudis koos kooriga finaali. 2016. aasta märtsis esitas ta Eestis peetud kontserditurneel «Leia mu laulus Lennon» 12-keelse kitarri saatel John Lennoni laule. 2024. osaleb kahel kontserdil koos ansambliga Polyphon. Esitab Oleg Sõle kirjutatud ning esitatud lugusid. Taavi Petersonil ja ta elukaaslasel on tütar Leona. "Kes? Mis? Kus?" 2008, lk 428 Taavi Peterson: kui tuur Rannapiga lõppes, jäin, mokk töllakil, lihtsalt vahtima. Ei osanud oma eluga midagi peale hakata – Õhtuleht, 2. juuli 2014 "Kuula: Taavi Peterson toob publiku ette Lennoni imelised laulud" – Postimees, 20. jaanuar 2016 Videod: Taavi Peterson ETV saates "Terevisioon" – ERR, 15. märts 2016 Videoga artikkel "Taavi Peterson toob publiku ette Lennoni imelised laulud" – Postimees, 20. jaanuar 2016
Tongkingi laht

Tongkingi laht ehk Tonkingi laht on laht Kagu-Aasias Lõuna-Hiina mere loodeosa. Laht asub Vietnami ja Hiina vahel, selle pikkus on 480 km ja laius on 240 km. Laht on suhteliselt madal (sügavus on umbes 60 m). Tähtsamad sadamad asuvad Beihais Hiinas ja Hải Phòngis Vietnamis. Tonkingi lahes paikneb Hainani saar. Lahte suubub Hồng Hà jõgi. Tongking, mis on kirjutatud 東京 hiina tähtedega ja Đông Kinh vietnami keeles, tähendab Ida pealinn ning Vietnami pealinna Hanoi endise nime (nagu "Tokyo", Jaapani pealinn). Vietnamlased nimetavad lahte Vịnh Bắc Bộ ('Põhja laht') või Vịnh Hải Nam ('Hainani laht'). Tonkingi lahe intsident
Plejaadid

Plejaadid on Sõnni tähtkujus asuv hajusparv, mille Messier' kataloogi tähiseks on M45. Parve kaugus Maast on 440 valgusaastat. Plejaadid on palja silmaga vaadeldavad ja need olid tuntud juba eelajaloolisel ajal. Plejaade on kirjalikult mainitud Antiik-Kreekas Homerose ja Hesiodose teostes. Piiblis on Plejaade mainitud kolm korda. Plejaadidega on seotud müüdid mitmete rahvaste mütoloogias. Vanad eestlased tundsid plejaade nimega Sõelatähed või Taeva Sõel. Vanakreeka mütoloogias olid Plejaadid Atlase ja merenümfi Pleione seitse tütart, keda jälitas Orion. Jaapanlased tunnevad Plejaade nimega Subaru. Plejaadide diameeter on umbes 86 valgusaastat, millest tuuma diameeter moodustab 16 valgusaastat. Parves on üle 3000 tähe. Plejaadid koosnevad peamiselt noortest ja kuumadest sinise valgusega tähtedest, millest sõltuvalt kohalikest vaatlustingimustest kuni 14 on palja silmaga vaadeldavad. Hajusparve mass on arvatavalt umbes 800 Päikese massi, millest enamiku moodustavad tuhmid tähed. Paljud hajusparve liikmed on pruunid kääbused, mille mass pole piisav, et neis toimuks termotuumasüntees. Astronoomid on teinud suuri pingutusi, et pruune kääbuseid Plejaadidest ja teistest noortest täheparvedest leida, sest need on endiselt võrdlemisi heledad ja vaadeldavad. Vanemates täheparvedes olevad pruunid kääbused on raskemini uuritavad. "Pleiades star cluster, aka Seven Sisters". EarthSky. Vaadatud 27. jaanuar 2019. "Pleiades: The Seven Sisters (Messier 45)". Constellation Guide. Vaadatud 27. jaanuar 2019. "Messier 45". SEDS. Vaadatud 27. jaanuar 2019. "Taeva Sõelad". Tartu Tähetorni Astronoomiaring. Vaadatud 27. jaanuar 2019. "Pleiades Mythology". NAIC. Originaali arhiivikoopia seisuga 2. veebruar 2019. Vaadatud 27. jaanuar 2019. "How Many Pleiades Can You See?". Sky&Telescope. Vaadatud 25. aprill 2020.
Albert Verwey

Albert Verwey (15. mai 1865 Amsterdam – 8. märts 1937 Noordwijk aan Zee, Holland) oli hollandi luuletaja, õpetlane ja kirjandusajaloolane. Ta hakkas luuletama väga noorelt, esimene luulekogu "Persephone" ilmus 1883. aastal. Ta oli 1885. aastal asutatud ajakirja De Nieuwe Gids üks asutajaid. Hiljem andis ta välja oma ajakirja De Beweging (1905–1919). "Stoa" maja seinal Leidenis (Amsterdam) Büst Noordwijkis "Aarde" (1896)
Carlo Carrà

Carlo Carrà (11. veebruar 1881 Quargnento – 13. aprill 1966 Milano) oli itaalia maalikunstnik. Oma loomingu alguses oli Carlo Carrà futurist, kuid 1917. aastast eemaldus futuristidest ning pani aluse uuele kunstivoolule metafüüsilisele maalile. "Anarhist Galli matused" (1911), kunstniku tuntuim teos "Kihutav ratsanik" (1914) "Ema ja poeg" (1917; Jesi kogu; Milano)
Väike My

Väike My (originaalis rootsi keeles Lilla My, soome keeles Pikku Myy) on tegelane Tove Janssoni muumilugude sarjast. Esimest korda ilmus ta välja neljandas muumilugude raamatus "Ohtlik jaanipäev". Ta on pisikest kasvu, enesekindel ja ülimalt iseseisev Mymlade esindaja, tüdrukuke, kes ei karda kedagi ega midagi. Kui väike My on otsustanud midagi teha, teeb ta seda otsekohe. Ta on kohati agressiivne, ninakas ja ääretult ebaviisakas, ent võib sellegipoolest olla ka hea sõber. Tal on punased juuksed, mis on alati seotud hobusesabasse pealael ning kannab ka punast kleiti. Väikese My poolvend on Nuuskmõmmik.